***J E G Y Z Ő K Ö N Y V***

***Készült a Jáki Önkéntes Tűzoltó Egyesület 2012. február hó 11-én 18 órai kezdettel a jáki Öregek Napközi Otthonában megtartott Közgyűlésén.***

***Jelen vannak a mellékelt jelenléti íven szereplő tagok, akikből szavazóképes tag 19 fő, szavazattal nem rendelkező (kiskorú) tag 6 fő.***

***Levezető elnök***  ***Juhász Lajos az Egyesület Elnöke.***

***L e v e z e t ő Elnök***  köszöntötte a megjelenteket és megállapította, hogy a ***Közgyűlés***

***h a t á r o z a t k é p e s , mert azon a tagok több, mint 50%-a megjelent.***

Ezután javasolta a Közgyűlésnek, hogy a ***jegyzőkönyv vezetésével Juhászné Müller Enikőt, , míg annak hitelesítésével Szemes István és Kovács Péter tagokat bízzák meg.*** A javaslatot a Közgyűlés egyhangúlag elfogadta.

Ezt követően javaslatot tett a napirendi pontokra, amit a jelenlévők nyílt szavazással egyhangúlag elfogadtak. a következők szerint:

***N a p i r e n di pontok:***

1./ A 2011. év eseményeinek értékelése

2./ A 2012. év programjai

3./ Egyebek

4./ Határozat hozatalok

1. ***A 2011. év eseményeinek értékelése***

Juhász Lajos tájékoztatta az Közgyűlésen megjelenteket a 2011-es évben szervezett programok lebonyolításáról. A programok között nagyon sikeresnek, és hagyomány teremtőnek említette a takarítónapot, amelynek lebonyolítása az iskolával, óvodával, sportkörrel összefogva, az önkormányzat segítségével zajlott le. Az egyesület tagjai a polgári körrel együtt segédkeztek a májusfa állításnál, egy külön állomás létesítésével pedig szerepet vállaltak az iskolai Diák-önkormányzati napon. Az egyesület anyagi lehetőségeinek javítása céljából vasgyűjtést szerveztek, amely –köszönhetően a jáki lakosok segítségének- nagyon jó eredménnyel zárult. Ebből a pénzből technikai fejlesztésre került sor, vásárolt az egyesület egy Heron szivattyút, és egy háromfázisú aggregátort. Segítséget nyújtottak a jáki Karitásznak költözködés megszervezésében és lebonyolításában. Az év során az egyesület vezetősége többször összeült, két közgyűlésen és öt vezetői ülésen hoztak döntéseket a megoldandó feladatokról.

Az egyesület Zuk típusú autóját sikerült levizsgáztatni, és műszakilag szállításra alkalmassá tenni. Fontos eredményként említette az egyesület új, elfogadott és bíróságon bejegyzett Alapszabályát. Szomorúan tájékoztatta a megjelent tagokat a 2011-ben elkezdett, de érdeklődés hiányában félbe maradt 40 órás kiképzésről is.

Az önkéntes tűzoltóság májusban az Önkéntesek Hete alkalmából egy „toborzó napot” tartott a Szabadidő Központban, melynek anyagi fedezetét szerették volna pályázati pénzzel kipótolni.

A pályázaton sajnos nem nyertek, de ennek ellenére a rendezvény sikere - a résztvevők és a szervezők lelkiismeretes munkájának, a programok sokszínűségének és a jó időnek köszönhetően- messze felülmúlta az elvárásokat.

A 2011-es év folyamán vásároltak 3 tűzoltó egyenruhát, melyet ünnepélyek alkalmából viselhetnek majd a fiatalok.

Két gyakorlati napot tartottak, melynek célja a műszaki eszközök működőképességének kipróbálása, és kezelésének elsajátítása volt.

2011. év elején az elnökség tagjai Kalocsán jártak, ahol Dr. Hende Csaba segítségének köszönhetően a Honvédség használaton kívüli eszközeiből válogathattak. Ezen eszközök átadásának ügyintézése most van folyamatban. Szemes István polgármester ekkor tájékoztatta a tagokat, hogy az erről szóló szerződést 3 hete írta alá, így remélhető, hogy az egyesület eszközeinek gyarapodása hamarosan realizálódik.

A Jáki Önkéntes Tűzoltó Egyesület meghívást kapott, és képviseltette is magát a Vaskeresztesi Tűzoltó Egyesület jubileumi ünnepségén.

A 2011. év értékeléséhez egyéb javaslat, hozzászólás nem érkezett.

1. ***A 2012. év programjai***

Juhász Lajos felhívta a tagok figyelmét az egyesület magalapításának közelgő 130 éves jubileumára, melyet 2012-ben szeretnének méltó módon megünnepelni. Ennek előkészítéséhez, lebonyolításához, és a protokoll programok megszervezéséhez, a vendégek listájának összeállításához segítséget kért az idősebb és tapasztaltabb tagoktól.

**Kovács Péter hozzászólásában** felhívta a figyelmet a pénzügyi lehetőségek figyelembe vételére, valamint döntést javasolt az évforduló volumenének, a meghívott vendégek számának meghatározására.

**Boda Ernő javasolta,** hogy a költségek csökkentése érdekében az idén esedékes falunappal egy időben az önkormányzattal közösen rendezzék meg a 130 éves évfordulót, ideális időpontnak augusztust jelölte meg.

**Szemes István véleménye szerint** a falunap és az évforduló a délelőtti ünnepélyes állománygyűlést követően délután kapcsolódhatna egymáshoz.

**Boda Ernő javasolta továbbá,** hogy a szentpéterfai és a vaskeresztesi önkénteseket hívják meg, ők azok, akiknek múltja kapcsolódik az egyesülethez. A környékbeli egyesületek vagy megszűntek, vagy Körmendhez tartoznak, és nem is volt velük kapcsolatunk.

A tagság egyetértett abban, hogy az évforduló megszervezése falunapon belül technikailag megoldható. A közös programról határozati javaslat született, melyről a tagság a IV. Napirendi pontban hozott döntést.

**Juhász Lajos** a tavalyi Önkéntesek Hete keretében megtartott sikeres„Tűzoltónap”-hoz hasonló rendezvény megszervezésének lehetőségére várt a továbbiakban javaslatokat.

**Boda Ernő felszólalásában** elmondta, jó lenne Szent Flórián nap környékére a fiatalokból egy szerelő rajt összehozni, akik szakmai bemutatót tartanának.

**Kovács Péter szerint** a fiatalok bevonása mellett fontos, hogy tisztában legyenek az elméleti tudás életmentő szerepével, ezért egy ilyen szakmai nap keretében nemcsak gyakorlati, hanem elméleti vetélkedőt is szervezhetnének.

**Boda Ernő hozzátette**, hogy ilyen alapvető ismeretet minden gyereknek el kellene sajátítania, ennek érdekében érdemes lenne az iskolával is felvenni a kapcsolatot.

**Csákány Géza** a tagdíj 2012. évi összegének megállapítását javasolta.

**Juhász Lajos** a tavalyi 500 Ft-os tagdíj megtartását javasolta amellett, hogy a 18 éven aluliaknak továbbra sem kell fizetni.

Más javaslat nem érkezett a tagdíj összegére vonatkozóan.

**Juhász Lajos** tájékoztatta a tagságot, hogy az elkészült autó kihasználásának lehetőségeivel kapcsolatban született egy ötlet, miszerint különböző ünnepek (Télapó, Luca, Húsvét) alkalmából az önkéntesek vállalhatnának feladatokat a lakosság kérésére is. /Pl. locsolás vagy mikulás csomagok kihordása./ Köszönetképpen aki támogatni akarja az egyesületet, az adományt ajánlhatna fel az önkéntesek számlájára.

Az idősebb tagok szerint a Luca napi hagyományokat eddig is megőrizték, támogatták az ötlet kidolgozását.

**Juhász Lajos javasolta**, hogy a 130 éves évforduló alkalmából agyagból készült 10-15 cm átmérőjű emlékérmét kellene készíttetni, amelyet azoknak a támogatóknak, meghívott vendégeknek adnának, akik bármilyen módon segítették az egyesület munkáját, vagy egy másik egyesület meghívása esetén mi vihetnénk ajándékba. Ennek az érmének a megrendeléséhez kérte a tagság hozzájárulását.

**Nagyné Tóth Adrienn és Kovács Péter** ehhez kapcsolódva javasolta, hogy emellett egy kisebb emlékplakettet is lehetne készíttetni, akiknek szándékukban áll az egyesület támogatása, azok ennek a plakettnek a megvásárlásával ezt megtehetik.

1. ***Egyebek***

**Kovács Péter** tájékoztatta a tagságot, hogy Dr. Csenár Márton felajánlott az egyesület részére két nagy vastartályt, de annak helyéről történő elmozdítása, és elszállítása az önkéntesek feladata lenne. A tagság a feladat technikai megvalósítását megoldhatónak ítélte, Juhász Lajos elnök ennek a munkának az elvégzésére kért jelentkezőket Az akció kedvezőbb időjárás esetén válik esedékessé.

**Juhász Lajos** javasolta, hogy az elmúlt évhez hasonlóan 2012-ben is szervezzen az egyesület takarítónapot.

**Boda Ernő** javasolta, hogy a szertáros felügyeletével tegyék rendszeressé a fiataloknak a találkozási, tanulási lehetőséget a tűzoltó szertárban, hogy ismerkedhessenek az eszközökkel.

**Csákány Géza** javasolta, hogy tavasszal szervezzenek nyugdíjas összejövetelt.

**Kovács Péter** szerint el kell dönteni, hogy csak az idősek találkozzanak, vagy a fiatalokkal együtt tartanák ezt az összejövetelt, esetleg batyus bál formájában családostól vennének részt, így jobban összekovácsolódhatna a csapat is.

**Juhász Lajos** elmondta, hogy a szertárban nagyon kevés hely van, főleg ha a honvédségtől az egyesület megkapja a kért szakanyagokat. Tájékoztatta a tagokat, hogy a tűzoltó szekér elkészült, a hibás alkatrészeket kijavították, most kifogástalanul működik. Javasolta, hogy a nagy kocsit a Főtéren kellene kiállítani, jól látható, de zárt helyen, hogy megakadályozzák az esetleges károkozást.

Szemes István elmondta, hogy mindig is tervezték ezt, de amellett, hogy törekedni kell a kocsi biztonságos kiállítására, ezt egyben esztétikusan is kell megtervezni.

Juhász Lajos a továbbiakban javaslatot tett új tagok felvételére.

1. Máté Szilvia Anna
2. Juhász Tímea
3. Bárdosi Adrienn
4. Szabó Kitti Viktória

A tagság a négy új tag felvételét egyhangúan ellenszavazat és tartózkodás nélkül elfogadta.

1. ***Szavazások, határozat hozatalok***

A Közgyűlés Juhász Lajos elnök beszámolóját a 2011. év eseményeiről ***19 igen*** ***szavazattal*** tartózkodás és ellenszavazat nélkül elfogadta

***1/.(II.11) 2012. számú Közgyűlési határozat:***

**A Közgyűlés a 2012. évi tagdíjat 500 Ft-ban határozza meg**.

A javaslatot a Közgyűlés ***19 igen szavazattal*** tartózkodás és ellenszavazat nélkül elfogadta.

***2/.(II.11) 2012. számú Közgyűlési határozat:***

**A Jáki Önkéntes Tűzoltó Egyesület 130 évfordulóját 2012. augusztusában a falunap keretein belül az önkormányzattal együttműködve, közösen szervezi.**

A javaslatot a Közgyűlés ***19 igen szavazattal*** egyhangúan tartózkodás és ellenszavazat nélkül elfogadta.

***3/.(II.11) 2012. számú Közgyűlési határozat:***

**A Jáki Önkéntes Tűzoltó Egyesület ajándékozás és értékesítés céljából emlékplakettet készíttet.**

A javaslatot a Közgyűlés ***19 igen szavazattal*** egyhangúan tartózkodás és ellenszavazat nélkül elfogadta.

***4/.(II.11) 2012. számú Közgyűlési határozat***

***A Közgyűlés az Egyesület tagjainak sorába 2012. február 11-i hatállyal r e n d e s tagként f e l v e s z i :***

***- JUHÁSZ TÍMEA (szül. Szombathely, 1990. 07.26. an.: Müller Enikő) 9798 Ják, Zrínyi Ilona u. 40.sz. alatti***

***- BÁRDOSI ADRIENN (szül. Szombathely, 1992.01.31. an.: Balogh Anikó) 9798 Ják, Rákóczi u. 41. szám alatti***

***- MÁTÉ SZILVIA ANNA (szül. Szombathely, 1995.02.24. an.: Weinhoffer Rita) 9798 Ják, Fürdő u. 17. szám alatti***

***- SZABÓ KITTI VIKTÓRIA (szül. Körmend 1999.03.11. an.: Marosits Beáta) 9798 Ják, Vasvári Pál u. 13. szám alatti lakosokat.***

Felelős: Közgyűlés

Határidő: azonnal

A Közgyűlésen egyéb hozzászólás, észrevétel nem hangzott el ezért a napirendek megtárgyalása után J u h á s z Lajos levezető elnök a Közgyűlést 20 óra 01 perckor bezárta.

Kelt, Ják, 2012. február 11.

Juhász Lajos az Egyesület elnöke Juhászné Müller Enikő

levezető elnök jegyzőkönyv vezető

Hitelesítő: Kovács Péter Hitelesítő: Szemes István

elnökségi tag tag